
       AVIZ

   asupra

 propunerii legislative pentru modificarea art. 18 din Legea Educaţiei Naţionale nr. 1/2011
modificarea art. 18 din Legea Educaţiei Naţionale nr. 1/2011

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art. 18 din Legea Educaţiei Naţionale nr. 1/2011, trimisă cu adresa nr. Pl.x. 353 din 16 septembrie 2014, înregistrată cu  nr. 4c-11/915 din 17 septembrie 2014.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat.

Proiectul de lege are ca obiect de reglementare modificarea art. 18 din Legea Educaţiei Naţionale nr. 1/2011, cu modificările şi completările ulterioare, în sensul includerii, ca parte a trunchiului comun, a disciplinei “Etică şi cultură civică” în planurile cadru ale învăţământului primar, gimnazial, liceal şi profesional.

Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din data de 23 septembrie 2014.

Membrii comisiei au examinat propunerea legislativă supusă avizării, expunerea de motive, avizul nefavorabil al Consiliului Economic şi Social, transmis cu adresa nr. 1952 din 11 septembrie 2014 şi avizul favorabil cu observaţii şi propuneri al Consiliului Legislativ, aviz transmis prin adresa cu nr.986 din 12 septembrie 2014.

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a propunerii legislative. 
În raport de obiectul şi conţinutul reglementării, iniţiativa legislativă face parte din categoria legilor organice, fiind incidente prevederile art. 73 alin. (3) lit. n) din Constituţia României, republicată.. 

                                      PREŞEDINTE,                          


  SECRETAR,

                             BOGDAN LIVIU CIUCĂ                             CONSTANTIN SORIN STRAGEA

Consilier parlamentar,







Şef serviciu,

